cyanic-selkie/wikianc huggingface dataset:
பஞ்சாப் (இந்தியா)
தற்போதைய பஞ்சாப் உருவாக்கம்
அகாலி தளமும் பிற சீக்கிய அமைப்புக்களும் பல்லாண்டுகளாக போராடி 1966இல் மொழிவாரியாக கிழக்கு பஞ்சாப் பிரிக்கப்பட்டது. இந்தி பேசிய தெற்கு பஞ்சாப் தனி மாநிலமாக, அரியானா எனவும் வடக்கிலிருந்து பகாரி எனப்படும் மலைநாட்டு மொழி பேசிய மலைப்பகுதிகள் இமாச்சலப் பிரதேசம் எனவும் உருவாயின. சண்டிகர் பஞ்சாபிற்கும் அரியானாவிற்கும் எல்லையாக, தனி ஒன்றியப் பகுதியானது. பஞ்சாபிற்கும் அரியானாவிற்கும் பொதுத் தலைநகரமாக சண்டிகர் விளங்கியது.
1970களில், பசுமைப் புரட்சி பஞ்சாபிற்கு பொருளியல் வளமையைக் கொணர்ந்தது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி பஞ்சாப் மாநிலத்தின் மொத்த மக்கள் தொகை 27,743,338 ஆக உள்ளது. நகர்புறங்களில் 62.52% மக்களும், கிராமப்புறங்களில் 37.48% மக்களும் வாழ்கின்றனர். கடந்த பத்தாண்டுகளில் (2001–2011) மக்கள் தொகை வளர்ச்சி விகிதம் 13.89% ஆக உயர்ந்துள்ளது. மக்கள் தொகையில் 14,639,465 ஆண்களும்  மற்றும் 13,103,873 பெண்களும் உள்ளனர். பாலின விகிதம் ஆயிரம் ஆண்களுக்கு 895 பெண்கள்  வீதம் உள்ளனர். 50,362 சதுர கிலோ மீட்டர் பரப்பளவு கொண்ட பஞ்சாப் மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 551 மக்கள் வாழ்கின்றனர். இம்மாநிலத்தின் சராசரி படிப்பறிவு 75.84 %  ஆகவும், ஆண்களின் படிப்பறிவு  80.44 % ஆகவும், பெண்களின் படிப்பறிவு 70.73 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 3,076,219 ஆக உள்ளது.
பட்டியல் சாதியினரும் பட்டியல் பழங்குடியினரும்
பஞ்சாப் மாநிலத்தில் பட்டியல் பழங்குடியினர் இல்லாத இரண்டு இந்திய மாநிலங்களில் பஞ்சாப் மாநிலமும் ஒன்று. மற்றொன்று அரியானா மாநிலம் ஆகும்.
பட்டியல் சாதியினர்
இந்திய மாநிலங்களில், பஞ்சாப் மாநிலத்தில் தான் அதிக விழுக்காட்டுடன் தாழ்த்தப்பட்ட சமூகத்தினர் வாழ்கின்றனர். பஞ்சாப் மாநிலத்தில் மொத்த மக்கள் தொகையான 2.77 கோடியில், இந்து மற்றும் சீக்கிய சமயம் சார்ந்த தாழ்த்தப்பட்ட சமூகத்தினரின் மக்கள் தொகை 88.60 இலட்சமாக ஆக உள்ளது. இது பஞ்சாப் மாநிலத்தின் மொத்த மக்கள் தொகையில் 31.91% விழுக்காடாகும்.
சமூக வாரியான மக்கள் தொகை
பஞ்சாபில் முன்னேறிய வகுப்பினர், இதர பிற்படுத்தப்பட்ட வகுப்பினர் மற்றும் தாழ்த்தப்பட்ட சமூகத்தினர்களின் மக்கள தொகை விவரம்:
சமயம்
thumb|300px|right| ([[பொற்கோவில்) அம்ரித்சர்]] இம்மாநிலத்தில் சீக்கிய சமயத்தவரின் மக்கள் தொகை 16,004,754 (57.69 %)ஆகவும், இந்து சமயத்தவரின் மக்கள் தொகை 10,678,138 (38.49 %) இசுலாமிய சமய  மக்கள் தொகை  535,489  (1.93 %)ஆகவும், கிறித்தவ சமயத்தினரின் மக்கள் தொகை 348,230    (1.26 %)ஆகவும், சீக்கிய சமய மக்கள் தொகை   ஆகவும், சமண சமய மக்கள் தொகை  45,040  (0.16 %)ஆகவும், பௌத்த சமய மக்கள் தொகை  33,237  (0.12 %)ஆகவும், பிற சமயத்து மக்கள் தொகை  10,886  (0.04 %)ஆகவும் மற்றும் சமயம் குறிப்பிடாதவர்கள் மக்கள் தொகை 87,564  (0.32 %)  ஆகவும் உள்ளது.
மொழிகள்
இம்மாநிலத்தின் ஆட்சி மொழியான குர்முகி முறையில் எழுதப்படும் பஞ்சாபி மொழியுடன், இந்தி, உருது மொழிகள் பேசப்படுகிறது.
சீக்கியம்
சீக்கியர்களின் புனிதத்தலமான பொற்கோவில், பஞ்சாப்பில் உள்ள அம்ரித்சர் நகரில் அமைந்துள்ளது. சீக்கியம் பஞ்சாபின் அனைத்து பகுதிகளிலும் பரவியுள்ளமையால், சீக்கிய குருத்துவாராக்களை பஞ்சாப்பில் எங்கும் காணலாம். பண்டைய பஞ்சாப்பில், மதபேதமின்றி அனைவரும் தலைப்பாகை அணிந்து வந்திருந்தாலும், காலப்போக்கில், இவ்வழக்கம் மறைந்து, தற்காலத்தில், சீக்கியர்கள் மட்டுமே தலைப்பாகை அணிகின்றனர்.
அமிருதசரசு நகரில் சீக்கியர்களின் வழிபாட்டிடங்களில் மிகவும் புனிதமான சிறீ அர்மந்திர் சாகிபு (அல்லது பொற்கோயில்) கோயிலும் சீக்கியர்களின் மிக உயர்ந்த சமய அமைப்பான சிரோமணி குருத்வாரா பிரபந்த செயற்குழுவும் உள்ளன. பொற்கோயிலின் வளாகத்தினுள் இருக்கும் அகால் தக்த், சீக்கியர்களின் மீயுயர் உலகியல் இருக்கையாகும். சீக்கியத்தின் ஐந்து உலகியல் இருக்கைகளில் (தக்த்) மூன்று பஞ்சாபில் உள்ளன. அவை சிறீ அகால் தக்த் சாகிபு, தம்தமா சாகிபு மற்றும் அனந்த்பூர் சாஹிப் ஆகும். வைசாக்கி, ஒலா மொகல்லா, குருபர்ப்,  தீபாவளி போன்ற விடுமுறை நாட்களில் தங்கள் நகரம், ஊர், சிற்றூர்களில் அனைவரும் இணைந்து பேரணியாகச் செல்கின்றனர். மாநிலத்தின் ஒவ்வொரு சிற்றூரிலும் ஒரு குருத்துவாராவது இருக்கும். 2011ஆம் ஆண்டு கணக்கெடுப்பின்படி பஞ்சாப் மாநிலத்திலுள்ள மக்கள்தொகையில் 57.69% விழுக்காடு சீக்கியர்களாகும்.
உட்பிரிவுகள்
thumb|300px|2007க்கு முன்பாக இருந்த மாவட்டங்களும் அதன் தலைநகரங்களும் பஞ்சாபின் நிலப்பகுதியை மூன்று பெரும் பிரிவுகளாக பிரிக்கலாம்:
பஞ்சாப் மாவட்டங்கள்
பஞ்சாப் மாநிலத்தில் 22 மாவட்டங்களும் 22 பெரு நகரங்களும், 157 நகரங்களும் உள்ளன.
கோட்டங்கள்: பஞ்சாபில் ஐந்து கோட்டங்கள் உள்ளன. இவை பட்டியாலா, ரூப்நகர், ஜலந்தர், பரித்கோட், ஃபிரோஸ்பூர் ஆகும்.
வட்டங்கள் : 82 (2015இல்)
உள்வட்டங்கள் : 87
மவுர் என்பது கடைசியில் உருவான வட்டமாகும்; இது பட்டிண்டா மாவட்டத்தில் உள்ளது. சிராக்பூர் கடைசியாக உருவான உள்வட்டமாகும்; இது மொகாலி மாவட்டத்தில் உள்ளது.
பஞ்சாப் மாநிலத்தின் தலைநகரமாக இந்திய ஒன்றியப் பகுதியான சண்டிகர் உள்ளது. இதனை அரியானா மாநிலத்துடன் பங்கிட்டுக் கொண்டுள்ளது. சண்டிகர் அரியானாவின் தலைநகரமுமாகும். பஞ்சாபில் 22 நகரங்களும் 157 ஊர்களும் உள்ளன. முதன்மை நகரங்களாக லூதியானா, அமிருதசரசு, ஜலந்தர், பட்டியாலா,  பட்டிண்டா,  எஸ்ஏஎஸ் நகர் (மொகாலி) உள்ளன.
கல்வி
துவக்கக் கல்வியும் இடைநிலைக் கல்வியும் பஞ்சாப் பள்ளிக்கல்வி வாரியத்தால் ஒன்றிணைக்கப்படுகின்றது. உயர் கல்விக்கு 32 பல்கலைகழகங்கள் கலை, மாந்தவியல், அறிவியல், பொறியியல், சட்டம், மருந்தியல், கால்நடை மருத்துவம், வணிக மேலாண்மை ஆகிய துறைகளில் பட்டப்படிப்பு, பட்ட மேற்படிபுக்களை வழங்கி வருகின்றன. இவற்றில் 11 அரசு பல்கலைக்கழகங்களாகும். பஞ்சாப் வேளாண்மை பல்கலைக்கழகம் உலக புகழ் பெற்றது. அதுவே, 1960–1970 களில் நடந்த பஞ்சாப்பின் பசுமை புரட்சிக்கு பெரும் பங்காற்றியது என்பது குறிப்பிடத்தக்கது. பஞ்சாப் பல்கலைக்கழகத்தில் படித்த முன்னாள் மாணவர்களில் முன்னாள் இந்தியப் பிரதமர் மன்மோகன் சிங், உயிர்வேதியியலில் நோபல் பரிசு பெற்ற முனைவர். ஹர் கோவிந்த் கொரானா ஆகியோர் உள்ளனர்.
1894இல் நிறுவப்பட்ட கிருத்தவ மருத்துவக் கல்லூரி, லூதியானா நாட்டின் தொன்மையான மருத்துவக் கல்லூரிகளில் ஒன்றாக உள்ளது. கல்வியில் பாலின இடைவெளி உள்ளது; ஐந்தாம் வகுப்பு முதல் எட்டாம் வகுப்பு வரை படிக்கும் பத்து இலட்சம் முப்பதாயிரம் மாணவர்களில் 44% மடுமே பெண்களாவர்.
பண்பாடு
கிஸ்ஸா எனப்படும் பஞ்சாபி மொழி வாய்வழி கதைகள் அராபியத் தீபகற்பத்தில் தொடங்கி ஈரான், ஆப்கானித்தான் வழியே வந்தவையாகும். right|thumb|பஞ்சாபி ஜூத்தி பஞ்சாபி திருமணச் சடங்குகளும் மரபுகளும் பஞ்சாபிப் பண்பாட்டை பிரதிபலிக்கின்றன; திருமணங்களில் சடங்குகள், பாட்டுக்கள், நடனங்கள், உணவு, உடை, என நூற்றாண்டுகளாக பரிணமித்த பண்பாட்டின் எடுத்துக் காட்டுகளாக விளங்குகின்றன.
வணிகம் மற்றும் அடிப்படை கட்டமைப்பு
பஞ்சாப் இந்தியாவின் மிகச்சிறந்த அடிப்படை கட்டமைப்பினை கொண்ட மாநிலங்களில் ஒன்று. இந்திய தேசிய பொருளாதார ஆராய்ச்சி குழு தனது தரவரிசையில் இந்தியாவின் சிறந்த அடிப்படை கட்டமைப்பை கொண்ட மாநிலமாக பஞ்சாப் மாநிலத்தை தேர்ந்தெடுத்துள்ளது. நாட்டில் தனிநபர் மின்சார உற்பத்தியில் மற்ற இந்திய மாநிலங்களை விட சுமார் 2.5 மடங்கு அதிகம்பெற்று பஞ்சாப் முதன்மை வகிக்கிறது. இதன் காரணமாக, பஞ்சாப்பின் எல்லா முக்கிய நகரங்களிலும், மின் கட்டணம் குறைவாக இருப்பது குறிப்பிடத்தக்கது.
சுற்றுலா
left|thumb|[[பட்டியாலாவிலுள்ள மோதிபாக் அரண்மனை]] right|200px|thumb|புகழ்பெற்ற சுற்றுலாத் தலம் [[மொகிந்தரா கல்லூரி, பட்டியாலா.]] right|thumb|[[அமிருதசரசு|அமிருதசரசில் உள்ள பொற்கோயில் முதன்மையான சுற்றுலா இடமாகும்]] பஞ்சாப்பின் வேகமாக வளர்ந்து வரும் துறைகளில் சுற்றுலாத்துறையும் ஒன்று. பஞ்சாப்பின் சுற்றுலாத்துறை அம்மாநிலத்தின் கலாச்சாரம், பண்பாடு, பழம்பெருமை, வரலாறு ஆகியவற்றை பறைசாற்றும் சின்னங்களை அடிப்படையாக கொண்டு அமைந்துள்ளது. எடுத்துக்காட்டாக சிந்துவெளி நாகரிகத்தின் தொல்லியல் களங்கள,  பட்டிண்டாவின் பழமையான கோட்டை,  கபுர்த்தலா, பட்டியாலாவின் சீக்கியக் கட்டிடக்கலைச் சிறப்பு, லெ கொபூசியே வடிவமைத்த தற்காலத் தலைநகரம் சண்டிகர் ஆகியன.
அமிருதசரசிலுள்ள பொற்கோயில் ஓர் முதன்மையான சுற்றுலா இடமாகும். இந்தியாவிற்கு தாஜ் மகால் காண வருவோரை விட இங்கு வரவோரின் எண்ணிக்கை கூடுதலாக உள்ளது. லோன்லி பிளானட் 2008ஆம் ஆண்டு பொற்கோயிலை உலகின் மிகச்சிறந்த ஆன்மீக இடங்களில் ஒன்றாகப் பட்டியலிட்டுள்ளது. அமிருதசரசில் பன்னாட்டு தங்குவிடுதிகள் பல விரைவாக கட்டமைக்கப்பட்டு வருகின்றன.
மற்றுமொரு ஆன்மீக, வரலாற்றுச் சிறப்புமிக்க சுற்றுலா இடமாக அனந்த்பூர் சாஹிப் உள்ளது; இங்குள்ள விரசத்-இ-கால்சா (கால்சா பாரம்பரிய நினைவக வளாகம்) காணவும் ஹோலா மொகல்லா கொண்டாட்டங்களில் பங்கேற்கவும் ஏராளமான சுற்றுலாப் பயணிகள் வருகின்றனர். லூதியானா அருகில் ராய்பூர் கோட்டையில் நடைபெறும் கிலா ராய்பூர் விளையாட்டுத் திருவிழாவும் ஏராளமான சுற்றுலாப் பயணிகளை ஈர்க்கின்றது. பட்டான்கோட்டில் சாபூர் கண்டி கோட்டை, ரஞ்சித் சாகர் ஏரி, முக்த்சர் கோயில் என்பன சுற்றுலா இடங்களாக உள்ளன. இந்திய - பாகிஸ்தான் எல்லைப்புற பாதுகாப்பு காவல் சாவடியான வாகாவில் அன்றாடம் நடைபெறும் இருநாட்டு கொடிகளை இராணுவ வீரர்கள் கம்பத்திலிருந்து இறக்கும் காட்சி விழா மிகவும் சிறப்பான ஒன்றாகும்.
போக்குவரத்து
பஞ்சாப் சிறந்த போக்குவரத்துக் கட்டமைப்பைக் கொண்டுள்ளது. பேருந்து, தொடருந்து, முச்சக்கரவண்டிகள் என்பன பிரதான போக்குவரத்து வாகனங்களாகக் காணப்படுகின்றன. பஞ்சாப் மாநிலத்தில் ஆறு பொதுப்போக்குவரத்து வானூர்தி நிலையங்கள் உள்ளன.
வானூர்தி நிலையங்கள்
thumb|right|[[ஸ்ரீ குரு ராம் தாஸ் ஜி பன்னாட்டு விமான நிலையம், அமிருதசரசு]] அமிர்தசரஸில் உள்ள ஸ்ரீ குரு ராம் தாஸ் ஜி பன்னாட்டு விமான நிலையம் மற்றும் மொகாலியிலுள்ள சண்டிகர் பன்னாட்டு வானூர்தி நிலையம் என்பன இம்மாநிலத்திலுள்ள பன்னாட்டு வானூர்தி நிலையங்கள் ஆகும். பட்டிண்டா வானூர்தி நிலையம், பட்டான்கோட் வானூர்தி நிலையம், பட்டியாலா வானூர்தி நிலையம் மற்றும் சானேவல் வானூர்தி நிலையம் ஆகியவை ஏனைய வானூர்தி நிலையங்கள் ஆகும்.
தொடருந்து
ஏறத்தாழ அனைத்துப் பெரிய மற்றும் சிறிய நகரங்களும் தொடருந்துப் போக்குவரத்தில் இணைக்கப்பட்டுள்ளன. பஞ்சாபில் அதிக தொடருந்துகள் கடந்து செல்லும் வழியாக அமிர்தசரஸ் சந்திப்பு விளங்குகிறது. சதாப்தி விரைவுவண்டி அமிர்தசரசை தில்லியுடன் இணைக்கிறது.
சாலைப் போக்குவரத்து
மாநிலத்தின் அனைத்து நகரங்களும் நான்கு வழிச் சாலைகளான தேசிய நெடுஞ்சாலைகளால் இணைக்கப்பட்டுள்ளன. கொல்கத்தாவை பெசாவருடன் இணைக்கும் பெரும் தலைநெடுஞ்சாலை பஞ்சாபின் ஜலந்தர் மற்றும் அமிர்தசரஸ் ஊடாகச் செல்கின்றது.
விளையாட்டுக்கள்
left|thumb|[[பஞ்சாபில் கபடி|கபடி (வட்டப் பாணி)]] right|thumb|இரவொளியில் பஞ்சாப் துடுப்பாட்ட அரங்கம், அசித்கர் ஊரக பஞ்சாபில் தனது ஆரம்பத்தைக் கொண்ட கபடி (வட்டப் பாணி) அணி விளையாட்டு மாநில விளையாட்டாக ஏற்றுக்கொள்ளப்பட்டுள்ளது. மாநிலத்தில் புகழ்பெற்ற மற்றுமொரு விளையாட்டு வளைதடிப் பந்தாட்டம் ஆகும். ஊரக ஒலிம்பிக்சு என பரவலாக அறியப்படும் கிலா ராய்பூர் விளையாட்டுத் திருவிழா லூதியானா அருகிலுள்ள ராய்பூர் கோட்டையில் ஆண்டுதோறும் நடத்தப்படுகின்றது. முதன்மையான பஞ்சாபி ஊரக விளையாட்டுக்களில் போட்டிகள் நடத்தப்படுகின்றன; வண்டிப் பந்தயங்கள், கயிறு இழுத்தல் போன்றவை இதில் இடம் பெறுகின்றன. பஞ்சாப் மாநில அரசு உலக கபடி கூட்டிணைவை நடத்துகின்றது. தவிரவும் பஞ்சாப் விளையாட்டுக்கள், வட்டப்பாணி கபடிக்கான உலகக்கோப்பை போன்றவற்றையும் மாநில அரசு நடத்துகின்றது. 2014ம் ஆண்டு கபடிக் கோப்பை போட்டிகளில் அர்கெந்தீனா, கனடா, டென்மார்க், இங்கிலாந்து, இந்தியா, ஈரான், கென்யா, பாக்கித்தான், இசுக்கொட்லாந்து, சியேரா லியோனி, எசுப்பானியா, அமெரிக்க ஐக்கிய நாடு நாடுகளிலிருந்து அணிகள் பங்கேற்றன.
பஞ்சாபில் பல சிறப்பான விளையாட்டரங்கங்கள் கட்டப்பட்டுள்ளன. பஞ்சாப் துடுப்பாட்ட வாரிய அரங்கம், குரு கோவிந்த்சிங் விளையாட்டரங்கம், குரு நானக் விளையாட்டரங்கம், பன்னாட்டு வளைத்தடிப் பந்தாட்ட அரங்கம், காந்தி விளையாட்டு வளாக திடல், சுர்சித்து வளைதடிப் பந்தாட்ட அரங்கம் அவற்றில் சிலவாம்.
வெளி இணைப்புகள்
பகுப்பு:இந்திய மாநிலங்களும் பிரதேசங்களும்
நகுசன்
நகுசன் (Nahusha, नहुष) என்பவன் அத்தினாபுரத்தை தலைநகராகக்கொண்டு குரு நாட்டை ஆண்ட சந்திர குல அரசன். இவனின் தந்தை பெயர் ஆயு (ஆயுசு). பாட்டன் பெயர் புரூரவன். மகன் பெயர் யதி மற்றும் யயாதி. யதி துறவியானார். யயாதி அரசாண்டார்.
தேவ லோக இந்திர பதவி அடைய வேண்டி நகுசன் நூறு அசுவமேத யாகங்கள் செய்து முடித்த பின்பு, அவனை தேவ லோகத்திற்கு அழைத்துச் செல்ல பல்லக்குடன் சப்த ரிசிகள் வந்தனர். சப்த ரிசிகள் நகுசனை பல்லக்கில் ஏற்றி தேவலோகம் அழைத்து செல்கையில், நகுசன் முனிவர்களைப் பார்த்து, பல்லக்கை வேகமாக தூக்கிச் சென்றால் உங்கள் கால்கள் வலிக்கும் எனவே மெதுவாக செல்லுங்கள் என்று பணிவாக கேட்டுக்கொண்டான். அதற்கு முனிவர்கள், நாங்கள் வழக்கமான வேகத்துடன்தான் பல்லக்கை சுமந்து செல்கிறோம் என்றனர்.
நகுசனின் பல்லாக்கு தேவலோகத்தை நெருங்கிக் கொண்டிருக்கும் நேரத்தில், அங்கு நின்று கொண்டு இருந்த இந்திராணியை பார்த்தவுடன் அவள் மேல் ஏற்பட்ட காம வேட்கை மிகுதியால், விரைவில் இந்திராணியை அடையும் நோக்கில், பல்லக்கை வேகமாக சுமந்து செல்லுங்கள் என்று முனிவர்களை விரைவுப்படுத்தினான். முனிவர்களும் நாங்கள் வழக்கமான வேகத்தில்தான் பல்லாக்கை சுமந்து செல்கிறோம் என்றனர்.
சப்தரிசிகளில் குள்ளமான முனிவரான அகத்தியர் தான் பல்லக்கு மெதுவாக செல்லக்காரணம் என்று கருதிய நகுசன், அகத்திய முனிவரைப் பார்த்து சர்ப்ப, சர்ப்ப என்று (சமசுகிருதம் மொழியில் வேகமாக, வேகமாக என்ற பொருளும் உண்டு) என்று கூவிக்கொண்டு தன் கையில் இருந்த குச்சியால் அகத்திய முனிவரை நகுசன் அடித்தான். இந்திராணியின் மீது கொண்ட மையல் காரணமாக தன்னை அடித்த நகுசனை, பூவுலகத்தில் மலைப்பாம்பாக விழக்கடவாய் என சாபமிட்டார். நகுசன் பூவுலகில் பல்லாண்டுகள் மலைப்பாம்பாக வாழ்ந்து, தவமிருந்து மீண்டும் மனித உருவமடைந்து பின்னர் சொர்க்க லோகத்தை அடைந்தான்.
இதனையும் காண்க
பகுப்பு:மகாபாரதக் கதை மாந்தர்கள்
மருத்துவர்
மருத்துவத் தொழிலை செய்பவர்கள் மருத்துவர் ஆவர். மருத்துவர்களில் இருவகை உள்ளனர், நாடி பார்த்து மருத்துவம் செய்பவர் பொதுநல மருத்துவர் (Physicians) என்றும், அறுவை சிகிச்சை மூலம் தீவிர நோய்களைக் குணப்படுத்துபவர் அறுவை மருத்துவர் (Surgeon) என்றும் அழைக்கப்படுகின்றனர். மிகவும் கடுமையான நீண்ட பல்கலைக்கழகக் கல்விக்கும் நேரடி அனுபவக் கல்விக்கும் பின்னரே ஒருவர் மருத்துவராகப் பணிபுரிய அனுமதிக்கப்படுவார். இக்கல்வி சில நாடுகளில் மேல்நிலைக்கல்வி ஆரம்பித்து குறைந்தது ஐந்து ஆண்டுகள் எடுக்கும் சில நாடுகளில் உயர்நிலைப் பள்ளிக் கல்வி முடித்தபின் ஒன்பது ஆண்டுகளுக்கு மேலாக எடுக்கலாம்.
முறையான கல்லூரிக் கல்வி பயிலாமல் குருகுல முறையில் பயின்று அந்தப் பட்டறிவை வைத்து சிகிச்சை அளிப்பவர்கள் வைத்தியர் என்று அழைக்கப்பட்டனர். ஆனால் தற்பொழுது இந்த வேறுபாடு மறைந்து வருகிறது. சித்த மருத்துவம், ஆயுர்வேத மருத்துவம், ஓமியோபதி ஆகியவை கல்லூரிகளில் கற்பிக்கப்படுவதால் அம்முறையில் சிகிச்சை அளிப்பவர்கள் சித்த மருத்துவர், ஆயுர்வேத மருத்துவர், ஓமியோபதி மருத்துவர் என்று அழைக்கப்படுகிறார்கள்.
ஆங்கில மருத்துவர்
ஆங்கில மருத்துவம் படிக்க இந்தியாவில் ஐந்தரை ஆண்டுகள் ஆகும். இதில் நான்கரையாண்டுகள் பல்வேறு மருத்துவ கல்வியும் நேரடியாக நோயாளிகளை பயன்படுத்தியும் படித்து முடித்த பின்னால் ஒரு வருடம் பயிற்சி மருத்துவமும் முடித்ததும், இளங்கலை மருத்துவம் மற்றும் இளங்கலை அறுவையியல் (MBBS)ந்தவர்களுக்கு மருத்துவ சிகிச்சை வழங்கியவர்களாவர்.
இந்தியாவில் இளங்கலை சித்த மருத்துவம் (B.S.M.S) பயின்றவர்கள் சித்த மருத்துவர்களாகப் பணிபுரியலாம்.
ஆயுர்வேத மருத்துவர்
வடமொழி (சமசுகிருதம்) மருத்துவ முறைமை ஆயுர்வேதம் எனப்பட்டது. ஆயுர்வேத வைத்தியர்கள் இந்தியாவின் தக்காணப் பகுதியில் அதிகம் காணப்பட்டனர்.
இந்தியாவில் இளங்கலை ஆயுர்வேதம் (B.A.M.S) முடித்தவர்கள் ஆயுர்வேத மருத்துவர்களாகப் பணிபுரியலாம்.
ஓமியோபதி மருத்துவர்
இனமுறை அல்லது மாற்று முறை அல்லது ஒத்த மருத்துவம் என ஆங்கில மருத்துவத்திற்கு இணையான சாமுவேல் ஹேனிமேன் என்பவரால் கண்டறியப்பட்ட மேற்கத்திய மருத்துவ முறை ஓமியோபதி மருத்துவம் ஆகும்.
இந்தியாவில் இளங்கலை ஓமியோபதி (B.H.M.S) முடித்தவர்கள் ஓமியோபதி மருத்துவர்களாகப் பணிபுரியலாம்.
செவித்திறன் சிகிச்சை மருத்துவர்கள்
(Audiologists) என்பவர்கள் காது பிரச்சினைகள் மற்றும் செவிடு அல்லது ஊமையாக உள்ள குழந்தை நோயாளிகளுக்கு சிகிச்சை அளிப்பவர்களாவர். இவர்கள் செவிடு மற்றும் ஊமைகளுக்கு முறையே செவித்திறன் மற்றும் வாய்மொழிப் பயிற்சிகளை மேம்படுத்துபவர்களாவர்.
காது, மூக்கு, தொண்டை சிறப்பு மருத்துவர்கள்
காது, மூக்கு, தொண்டை ஆகிய மூன்றும் ஒன்றனுக்கொன்று தொடர்புள்ளது. இதன் அன்றாட செயல் பாட்டில் ஏற்படும் மாறுதல்கள் அல்லது நோய்களுக்கு சிகிச்சை அளிக்கும் மருத்துவர்கள் காது மூக்கு தொண்டை சிறப்பு மருத்துவர்களாவர் (ENT specialists).
கண் மருத்துவர்
கண்கள் சம்பந்தமான கண்புரை, பார்வை இழப்பு, பார்வை மங்குதல், பார்வைக்கோளாறு போன்ற கண் பிரச்சினைகள் மற்றும் பல்வேறு கண் அறுவை சிகிச்சைகள் புரிகிற மருத்துவர்கள் கண் மருத்துவர்களாவர்.
பல் மருத்துவர்கள்
பல் மருத்துவர்கள் (Dentist), சொத்தைப் பல் பிடுங்குதல், பல் சுத்தம் செய்தல், பற்கள், துவாரங்கள் மற்றும் ஈறுகளில் இரத்தக் கசிவு போன்ற பல் பிரச்சினைகள், பல் வேர்க்கால்கள் முதலியன முன்னெடுத்தல், மற்றும் பற்களை நேராக்குதல் போன்ற நோய்களுக்கு சிகிச்சை அளிப்பவர்களாவர்.
இதயநோய் மருத்துவர்கள்
இதயநோய் மருத்துவர்கள் (Cardiologist), இதய மாற்று, இதய அடைப்பு, போன்ற இருதய நோய்களைக் குணப்படுத்தும் மருத்துவர்களாவர்.
நுரையீரல்நோய் சிகிச்சை வல்லுநர்கள்
நுரையீரல் சம்பந்த சுவாச நோய்களுக்கு சிகிச்சை மருத்துவர்கள் (Pulmonologist).
இரைப்பைக் குடலியல் மருத்துவர்கள்
உணவுச்செரிமான அமைப்பு நோய்கள், இரைப்பை, குடல் தொடர்பான சிகிச்சை கொடுக்கிற மருத்துவர்கள் இரைப்பைக் குடலியல் மருத்துவர்கள் (Gastroenterologists) எனப்படுவர்.
கல்லீரலியல் மருத்துவர்கள்
கல்லீரலியல் மருத்துவர்கள் (Hepatologists), கால்சியப்படிவு, மஞ்சள் காமலைப் போன்ற கல்லீரல் சம்பந்த நோய்களைக் குணப்படுத்துபவர்களாவர்.
எலும்பியல் அறுவை சிகிச்சை மருத்துவர்கள்
மனித உடலிலுள்ள எலும்பு அமைப்புகளின் கோளாறுகளை சரி செய்யும் மருத்துவர்களாவர். இந்த மருத்துவர்கள், எலும்பு முறிவு அல்லது மூட்டு நகர்வு போன்ற எலும்பு சம்பந்த பிரச்சனைகளை சரி செய்கின்றனர்.
இரத்தவியல் மருத்துவர்கள்
இரத்தவியல் மருத்துவர்கள் (Hematologists), குருதி நோய்கள், வெள்ளை அல்லது சிவப்பு இரத்தணுக்கள் அதிகம்/குறைவு, அரிவாள்செல் சோகை முதலிய இரத்த சோகைகளுக்கு சிகிச்சை அளிக்கும் வல்லுநர்களாவர்.
அகச்சுரப்பு நோய் மருத்துவர்கள்
நாளமில்லாசுரப்பு அல்லது அகச்சுரப்பு நோய் மருத்துவர்கள் (Endocrinologists), அகச்சுரப்பு சம்பந்தமான நோய்களுக்கு சிகிச்சை அளிப்பவர்கள். சான்றாக, தைராய்டு பிரச்சினைகள், ஆர்மோன் சமநிலையின்மை, அதிக/குறைந்த ஆர்மோன்கள் சுரத்தல், போன்ற நாளமில்லா அமைப்பின் கோளாறுகளைச் சரிசெய்பவர்களாவர்.
முடவியல் (அ) முடக்குவியல் மருத்துவர்
முடவியல் மருத்துவர்கள் (Rheumatologsists), உடல் ஒவ்வாமை நிலைகளுக்கு மற்றும் உடற் தாங்குதிறன் குறைபாடுகள் போன்ற பிரச்சனைகளுக்கு சிகிச்சை அளிப்பவர்கள்.
தோல்மாற்று அறுவை சிகிச்சை வல்லுநர்கள்
தோல்மாற்று அறுவை சிகிச்சை வல்லுநர்கள் (Plastic Surgeon) தீ மற்றும் விபத்தினால் புறவமைப்பில் ஏற்படும் ஒவ்வாத மாற்றங்களை தோல்மாற்று அறுவை சிகிச்சை மூலம் மாற்றமேற்படுத்தும் அறுவை மருத்துவர்கள். தோல் மற்றும் தோல் கட்டமைப்பு பிரச்சினைகளை சரிசெய்து அழகுக்கான அறுவை சிகிச்சை முறையிலும் இவர்கள் தேர்ந்தவர்கள். இதன் மூலம் இம்மருத்துவர்களால் நோயளியின் புற ஆளுமையில் மாற்றம் கொணர இயலும்.
ஒவ்வாமை மருத்துவர்
ஒவ்வாமைக்கு சிகிச்சை அளிப்பவர்கள் ஒவ்வாமை மருத்துவர்களாவர் (Allergist). சான்றாக இவர்கள் தும்மல் காய்ச்சல், இளைப்பு, தோல் ஒவ்வாமை, விலங்கு ஒவ்வாமை, போன்ற பல்வேறு ஒவ்வாமை நோய்களுக்குச் சிகிச்சை அளிக்கின்றனர்.
அடிக்கால் மருத்துவர்
அடிக்கால் மருத்துவர் (Podiatrists), கால் மற்றும் கணுக்கால் கோளாறுகளுக்கு சிகிச்சை மற்றும் ஆலோசனை வழங்கும் மருத்துவர்களாவர்.
மனநல மருத்துவர்கள்
மனநலம் சார்ந்த நோயுள்ளவர்களுக்கு சிறப்பு மருத்துவம் மூலம் புனர்வாழ்வு வழங்கும் மருத்துவர்களாவர்.
உளவியல் நிபுணர்கள்
உளவியல் நிபுணர்கள் (Psychiatrists) மன நோய், நடத்தை கோளாறுகள், கவலை, தன்னம்பிக்கை இழத்தல், தற்கொலை முயற்சி, போன்ற உளப்பிரச்சனைகள் உள்ளவர்களை ஆராய்ந்து சிகிச்சை மற்றும் ஆலோசனை வழங்குபவர்களாவர்.
பாலியல் மருத்துவர்கள்
பாலியல் சம்பந்தமான சந்தேகங்களைக் களைந்து ஆலோசனை வழங்குதல் மற்றும், பாலியல் நோய்களுக்கான சிகிச்சை அளிப்பவர்கள் பாலியல் மருத்துவர்களாவர் (Sexologist).
ஆடவர் நோயியல் மருத்துவர்
ஆடவர் நோயியல் மருத்துவர் (Andrologist) எனப்படும் மருத்துவர்கள், ஆண் இனப்பெருக்கத் தொகுதி தொடர்பான பாலியல் நோய்களைக் கண்டறிந்து சிகிச்சை அளிக்கும் மருத்துவர்கள்.
Perinatologist
கரு பிரசவிக்கும் காலத்தில், கருவை ஆபத்தான சூழலிலிருந்து இலகுவாக பிரசவித்து பராமரிக்கும் சிகிச்சை வல்லுனர்கள் (Perinatologists) ஆவர்.
குழந்தை நோயியல் மருத்துவர்கள்
புதிதாக பிறந்த குழந்தைகளுக்குண்டான மருத்துவ சிகிச்சை வழங்கும் மருத்துவர்கள் (Neonatologist) எனப்படுவர்.
குழந்தைநல மருத்துவர்கள்
குழந்தைநல மருத்துவர்கள் (Pediatricians), கைக்குழந்தைகள், குழந்தைகள், மற்றும் இளம் பருவத்தினர் போன்றோரின் மருத்துவ பிரச்சினைகளை ஆராய்ந்து சிகிச்சை மற்றும் ஆலோசனை வழங்கும் மருத்துவர்களாவர்.
Internist
வயது வந்தோருக்கான நோய்கள் தடுப்பு, ஆய்வு, சிகிச்சைப் பிரிவில் உள்ள வல்லுநர்கள் Internists எனப்படுவர்.
குடும்ப நலமருத்துவர்கள்
குடும்ப நலமருத்துவர்கள் (Family Practician), சிறிய ஆரம்ப சுகாதார மனைகளிலும், குடும்பத்திலுள்ள அனைத்து வயதினருக்கும் அவர்களது நோய் வரலாற்றை நன்குணர்ந்த பொது மருத்துவம் செய்யும் மருத்துவர்களாவர். இவர்கள் பெரும்பாலும் நோயாளிகளைத் தங்களின் நட்பு வட்டத்துள் வைத்திருப்பர்.
அவசர சிகிச்சை மருத்துவர்கள்
அவசர சிகிச்சை மருத்துவர்கள் (Emergency Doctors), எந்நிலையிலும் தயாராக இருக்கும் அவசர சிகிச்சை பிரிவில் பணிபுரிபவர்கள். இவர்கள் தம் சேவை வழங்க 24/7 கால அளவில் எப்போதும் மாற்றுவேளைப் பணிகள் தயாராக இருக்கும். இவர்கள் நச்சுக்கடி, தீ விபத்து, சாலை/ஆலை விபத்துகள், போன்ற பல்வேறு அவசர நேரங்களில் சிகிச்சை அளிப்பர். பெரும்பாலும் உடைந்த எலும்புகளை இணைத்தல், தீக்காயங்கள், மாரடைப்பு சிகிச்சை, நச்சு முறிவு அளித்தல் போன்றவை தலையானதாகும்.
மயக்கவியல் மருத்துவர்கள்
மயக்கவியல் மருத்துவர்கள் (Anesthesiologists) மயக்க மருந்து அளித்தல், மயக்க ஊசி குத்துதல் போன்றவற்றில் நன்கு தேர்ச்சி பெற்றவர்கள். சிறிய மற்றும் பெரிய அறுவை சிகிச்சைகளுக்கு முன் மயக்க ஊசியின் வலியைத்தவிர மற்ற வலியை உணரச்செய்யாது மயக்கமளிக்கும் வல்லுநர்களாவர்.
அறுவை சிகிச்சை மருத்துவர்கள்
அறுவை சிகிச்சையின் மூலம் உடலிலுள்ள நலப்பிரச்சனைகளைத் தீர்க்கும் வல்லுநர்கள் அறுவை சிகிச்சை மருத்துவர்கள் (Surgeons) ஆவர். இவர்கள் மருத்துவத்தின் பல்வேறு துணைப்பிரிவுகள் தொடர்பான அறுவை சிகிச்சைகளான நரம்பியல் அறுவை சிகிச்சை, இதய அறுவை சிகிச்சை, காது மூக்கு தொண்டை அறுவை சிகிச்சை , முக அறுவை சிகிச்சை, அழகியல் அறுவை சிகிச்சை, வாய்வழி அறுவை சிகிச்சை, மாற்று அறுவை சிகிச்சை, சிறுநீரக அறுவை சிகிச்சை, முதலிய பொது அறுவை சிகிச்சைகளைச் சிறப்பாக செய்பவர்களாவர்.
கதிரியக்க வல்லுநர்கள்
கதிரியக்கம் (ஊடு-கதிர் (X-ray), அகச்சிவப்பு (Infrared) கதிர், புற ஊதாக் (ultraviolet) கதிர்) மூலம் நோய்களைக் கண்டறிதல் மற்றும் சிகிச்சை அளிக்கும் கதிரியக்க மருத்துவர்கள் (Radiologists) ஆவர்.
நோயெதிர்ப்புசக்திசார் மருத்துவர்கள்
நோயெதிர்ப்புசக்திசார் மருத்துவர்கள் (Immunologists), அனைத்து உயிரினங்களிலும் நோயெதிர்ப்பு ஆற்றலின் அனைத்து அங்கங்களையும் ஆய்ந்து, நோய் எதிர்ப்பு சிகிச்சை குறைவிற்கு சிகிச்சை அளிக்கும் மருத்துவர்களாவர்.
ஒட்டுண்ணியியல் மருத்துவர்
ஒட்டுண்ணியியல் மருத்துவர்கள் (Parasitologist), வைரசு, பாக்டீரியா, ப்ளாஸ்மோடியம், அமீபா போன்ற ஒருசெல் உயிரிகளின் ஒட்டுண்ணித்திறத்தை ஆய்ந்து ஒட்டுண்ணி நோய்களுக்கான சிகிச்சை அளிக்கும் மருத்துவர்களாவர்.
தடய நோயியல் மருத்துவர்கள்
நகம், முடி, இரத்தம், அல்லது திசு மாதிரிகளிலிருந்து நோய்கள் மற்றும் நோய்க்காரணிகளைக் கண்டறிபவர்கள் தடய நொயியல் மருத்துவர்களாவர். இவர்கள் குற்றப்புலனாய்வில் குற்றங்கள் (அ) மரணத்திற்கு காரணமான சூழல், மற்றும் காரணிகளைக் கண்டறிதல், பிரேதப் பரிசோதனை, ஆராய்தல் மற்றும் ஆய்வறிக்கை வழங்குதல் போன்ற ஆய்வுப்பணிகளை மேற்கொள்கின்றனர். இந்த மருத்துவர்கள் பொதுவாக தங்கள் ஆய்வுப்பணியை நேரடியாக ஆய்வுக்களத்தில் நிகழ்த்துகின்றனர். தடயவியல், நோயியல் நிபுணத்துவம், மற்றும் குற்றப்புலனாய்வு போன்ற அரிய ஆய்வுகளைச் செய்ய உதவுகின்றனர்.
நுண்ணுயிரியியல் வல்லுநர்கள்
நுண்ணுயிரியியல் வல்லுநர்கள்(Microbiologists) நுண்ணுயிரி சம்பந்த நோய்க் காரணிகளைக் கண்டறிந்து தொற்று நோய் சிகிச்சைக்குப் பரிந்துரை அளிப்பவர்கள்.
உள் மருத்துவ நிபுணர்கள்
ஆய்வுகள் மற்றும் மேலாண்மை பணிக்காக, அசாதாரண அல்லது தீவிர தொற்று நோய்கள், அறுவை அல்லாத சிகிச்சை அளிக்க பொதுவாக உள் ஆய்வு மருத்துவர்(intensivists) என ஆராய்ச்சி & சிகிச்சை மருத்துவ மையங்களில் இருப்பார்கள்.
மரபியல் மருத்துவர்கள்
மரபியல் மருத்துவர்கள் (Medical Geneticist)மரபியல் சார்ந்த மரபணு நோய்களை ஆய்வுகள், சோதனைகள், மூலம் கண்டறிந்து சிகிச்சை மற்றும் ஆலோசனை அளிக்கும் மருத்துவர்கள்.
புற்றுநோய் மருத்துவர்கள்
புற்று நோயாளிகளுக்கு ஆலோசனை மற்றும் சிகிச்சை அளிப்பவர்கள், புற்று நோய் மருத்துவர்களாவர் (Oncologist).
தொன்மநோயியல் மருத்துவர்
தொன்மநோயியல் மருத்துவர்கள் (அ) பேலியோபேதாலஜிஸ்ட்(Paleopathologist) பண்டைய நோய்களைப் பற்றி ஆய்ந்து சிகிச்சை அளிப்பவர்கள்.
கால்நடை மருத்துவர்கள்
மேலே குறிப்பிடப்பட்ட அனைத்து துறைகளும் மனிதநலனில் அக்கறை கொண்ட மருத்துவ துறைகள். மனிதன் அல்லாத ஏனைய விலங்குகளின் மருத்துவ சேவை வழங்குபவர்கள் கால்நடை மருத்துவர்களாவர். இவர்கள் விலங்கினங்களின் பல்வேறு நோய்கள், நோய்ப்பரவல், மற்றும் காரணிகளை ஆய்ந்து சிகிச்சை அளிக்கின்றனர்.
மருத்துவர் நலம்
மருத்துவர்கள் மற்றவர்களுக்கு நல முன்மாதிரியாக விளங்க வேண்டும். சான்றாக புகை மற்றும் மது அருந்துதலைத் தவிர்த்தல். இதன் மூலம் பெறப்படும் சுவாசக் கோளாறுகள், கல்லீரல் பழுதடைதல், உணவு செரிமான பிணிகள் போன்றவற்றிலிருந்து முற்றிலும் தங்களைத் தற்காத்துக் கொள்வதாகும். உடல் மற்றும் உள்ளத்தை நலமாக வைத்திருப்பதன் மூலம் இவர்களின் சராசரி ஆயுட்காலம் 70.8 வருடங்கள் வாழ்வதாக ஆய்வறிக்கைகள் உள்ளன. இருந்த போதும் வேலைப்பளுவால் சரிவர உடல் நலத்தைப்பேணாது, மருத்துவர்களே மோசமான நோயாளிகள் எனக் குறிப்பிடப்படுவதுமுண்டு. உடல்நலக் கோளாறு அல்லாது தற்கொலைகள், விபத்துக்கள், இதயநோய்கள் இவர்களது ஆயுட்காலச் சவால்களாக உள்ளன.
மேற்சான்றுகள்
* பகுப்பு:மருத்துவம்
1158 உலுடா
1158 உலுடா (1158 Luda	) என்பது சூரியனைச் சுற்றி வருகின்ற ஒரு சிறு கோள் ஆகும். இது 31 ஆகஸ்ட் 1929 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.
வெளி இணைப்புகள்
பகுப்பு:சிறுகோள்கள்
நெப்டியூனியம் ஈரார்சனைடு
நெப்டியூனியம் ஈரார்சனைடு (Neptunium diarsenide)  NpAs2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் ஆர்சனிக்கும் சேர்ந்து இந்த இருமச் சேர்மம் உருவாகிறது.
தயாரிப்பு
நெப்டியூனியம் ஐதரைடுடன் ஆர்சனிக்கு தனிமத்தை விகிதவியல் அளவுகளில் சேர்த்து சூடுபடுத்தினால் நெப்டியூனியம் ஈரார்சனைடு உருவாகிறது
மேற்கோள்கள்
பகுப்பு:நெப்டியூனியம் சேர்மங்கள் பகுப்பு:ஆர்சினைடுகள்
மிரியம் நீ
'மிரியம் நீ (Miriam Knee, பிறப்பு: சனவரி 19 1938),     ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் எட்டு தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1961 - 1972  ஆண்டுகளில்  ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1973/74  பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1938 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
களம் (கணிதம்)
வரையறைகள்
ஒரு களத்தின் இலக்கணத்தை மூன்றுவிதமாக அறிமுகப் படுத்தலாம்.
1. முற்றொருமை யைக்கொண்ட ஒரு பரிமாற்று வளையம் F இல் தொடங்குவோம். அதனாலேயே அதனில் ‘+’ என்ற ஒரு கூட்டல் செயல்முறையும், ‘*’ என்ற ஒரு பெருக்கல் செயல் முறையும் உள்ளன. மற்றும் கூட்டலுக்கு அது ஒரு பரிமாற்றுக் குலமாகவும் பெருக்கல் ஒரு பரிமாற்றுச் செயல் முறையாகவும் உள்ளன. இதைத் தவிர கூட்டலும் பெருக்கலும் ஒழுங்காகப் பகிர்ந்து கொள்கின்றன. இவ்வளவுக்கும் மேல் F இனுள் சூனியமல்லாத ஒவ்வொரு உறுப்புக்கும் ஒரு பெருக்கல் நேர்மாறு இருக்குமானால், F ஒரு களம் எனப்படும்.
குறிப்பு: a என்ற உறுப்புக்குப் பெருக்கல் நேர்மாறு என்பது கீழ்க்காணும் பண்புடைய x என்ற உறுப்பு:
.
2. பெருக்கல் பரிமாற்றுச் செயலாக இல்லாமல் இருந்தால், மேற்சொன்ன வரையறையில் தொடங்கப்படும் வளையம் F பரிமாறா வளையமாக இருக்கும். இப்படிப்பட்ட F க்குள் சூனியமல்லாத ஒவ்வொரு உறுப்புக்கும் ஒரு பெருக்கல் நேர்மாறு இருக்குமானால், F ஒரு பரிமாறாக்களம் (Division ring; Skew Field) எனப்படும். இதற்கும் களத்திற்கும் உள்ள ஒரே வேறுபாடு, பெருக்கலின் பரிமாறல் பண்புதான்.
(F1): '+' ஓர் ஈருறுப்புச்செயல்; அ-து, F இல் உள்ள எந்த x, y, க்கும்,
(F2): '+' ஒரு சேர்ப்பு விதி; அ-து, F இல் உள்ள எந்தx, y, z க்கும்
(F3): '+' ஒரு பரிமாற்று விதி; அ-து, F இல் உள்ள எந்த x, y க்கும்,
(F4): F இல் கூட்டலுக்கு ஒரு முற்றொருமை உள்ளது; அ-து, F இல் '0' என்ற ஒரு உறுப்பு கீழேயுள்ள பண்புடன் உள்ளது:
(F5): F இல் உள்ள ஒவ்வொரு x க்கும் ஒரு (கூட்டல்) நேர்மாறு உளது; அ-து, ஒவ்வொரு x க்கும் ஒரு (-x) கீழேயுள்ள பண்புடன் உள்ளது:
(F6): '*' ஓர் ஈருறுப்புச்செயல்; அ-து, F இல் உள்ள எந்த x, y, க்கும், x * y \in F
(F7): '*' ஒரு சேர்ப்பு விதி: அ-து, F இல் உள்ள எந்தx, y, z க்கும்
(F8): '*' ஒரு பரிமாற்று விதி: அ-து, F இல் உள்ள எந்த x, y க்கும்,
(F9): F இல் பெருக்கலுக்கு ஒரு முற்றொருமை கூட்டல் முற்றொருமையைவிட வேறானதாக உள்ளது; அ-து, F இல் '1' என்ற ஒரு உறுப்பு ( \neq 0) கீழேயுள்ள பண்புடன் உள்ளது:
F இல் உள்ள எந்த x க்கும்,
(F10): F இல் உள்ள ஒவ்வொரு x க்கும் ஒரு (பெருக்கல்) நேர்மாறு உளது; அ-து, ஒவ்வொரு x க்கும் ஒரு x^{-1} கீழேயுள்ள பண்புடன் உள்ளது:
(F11): கூட்டலும் பெருக்கலும் ஒன்றுக்கொன்று பகிர்ந்துகொள்ளக்கூடியவை; அ-து,F இல் உள்ள எந்தx, y, z க்கும்
முடிவுறாக்களங்கள்
\mathbf{Q} என்ற விகிதமுறு எண்களின் கணம்.
\mathbf{R} என்ற மெய்யெண்களின் கணம்.
\mathbf{C} என்ற சிக்கலெண்களின் கணம்.
இவை மூன்றிலும் கூட்டலும் பெருக்கலும் அவைகளில் இயற்கையாகவே உள்ள கூட்டலும் பெருக்கலும் தான்.
இவை மூன்றும் முடிவுறாக்களங்கள்.
முடிவுறு களங்கள்
முடிவுறு களங்களும் உள்ளன. இவைகளைப்பற்றிய கோட்பாடு ஒரு தனிப்பிரிவாகவே விரியும். ஒரே ஒரு எளிதான எடுத்துக்காட்டு கீழே ஒரு அட்டவணையாகக் கொடுக்கப்பட்டுள்ளது. இதனில் ஏழு உறுப்புகளே: 0, 1, 2, 3, 4, 5, 6. கூட்டலும் பெருக்கலும் modulo 7 முறைப்படி செய்யப்படுகின்றன. அதாவது, 5 + 3 = 8 = 1(mod 7). 5 \times 3 = 15 = 1(mod 7).
அட்டவணையைப்பார்த்து நாம் சொல்லி விடலாம். சூனியமல்லாத ஒவ்வொரு உறுப்புக்கும் ஒரு பெருக்கல் நேர்மாறு உள்ளது. எடுத்துக்காட்டாக,.
சுருங்கச்சொன்னால் ஒவ்வொரு பகா எண் p க்கும். p உறுப்புகளுள்ள ஒரு தனிப்பட்ட முடிவுறுகளம் உள்ளது. p^{r} போன்ற பகா எண்களின் மடக்குகள் ஒவ்வொன்றுக்கும் ஒரு களம் உள்ளது. ஆனால் அது அவ்வளவு எளிதானதல்ல. அதற்கு G F(p^{r}) என்ற பெயர். இங்கு GF என்றால் Galois Field. கால்வா (Galois) என்ற இளம் கணித இயலர் 20 வயதுக்குள் பலஆய்வுகள் செய்து தான் துரதிருஷ்டவசமாக ஒரு துப்பாக்கிச் சண்டையில் இறக்கப் போவதை எதிர்பார்த்து இறப்பதற்குமுன் அவர் ஆய்வுகளை எழுதிவைத்துவிட்டுப்போனார்.
பகுப்பு:நுண்புல இயற்கணிதம்
மரக்கறிச் செதுக்கல்
மரக்கறிச் செதுக்கல் என்பது மரக்கறிகளில் உருவங்களை வனப்புறச் செதுக்கௌம் கலை ஆகும்.
மரக்கறிச் செதுக்கலின் தோற்றம்
மரக்கறிச் செதுக்கலின் தோற்றம் பற்றி மாறுபட்ட கருத்துகள் உள்ளன. மரக்கறிச் செதுக்கல் 700ஆண்டுகளுக்கு முன்னர் தாய்லாந்து சுகோதையில் தோன்றியதாகப் பலரும் கருதுகின்றனர். அதே வேளை இன்னொரு சாரார் அது சீனாவின் ரங் பரம்பரை (கி.மு 618-906) யினால் மற்றும் சங் பரம்பரை(கி.மு 960-1279)யினால் உருவாக்கப்பட்டதாகக் கருதுகின்றனர்.
பகுப்பு:கலைகள்
சி. வி. எம். அண்ணாமலை
'''சி. வி. எம். அண்ணாமலை' (C.V.M. Annamalai'')(பிறப்பு நவம்பர் 1917) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் காஞ்சிபுரத்தினைச் சார்ந்தவர். சுயமரியாதை இயக்கத்தினால் ஈர்க்கப்பட்ட இவர், திராவிட முன்னேற்றக் கழக உறுப்பினர் ஆவார். அண்ணாமலை 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகக் காஞ்சிபுரம் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
மேற்கோள்கள்
பகுப்பு:தமிழ்நாடு சட்டமன்ற தி. மு. க. உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:1917 பிறப்புகள்
தேசிய ஆயுர்வேத நிறுவனம்
தேசிய ஆயுர்வேத நிறுவனம் (National Institute of Ayurveda) என்பது இந்தியாவில் ஆயுர்வேத துறையில் கற்பித்தல், மருத்துவப் பயிற்சி, ஆராய்ச்சி மற்றும் தரமான நோயாளி பராமரிப்பு சேவைகளை வழங்கும் புதிய பிரிவின் கீழ் தோன்றிய பல்கலைக்கழகமாகக் கருதப்படும் நிறுவனம் ஆகும்.
மேற்கோள்கள்
பகுப்பு:இந்திய ஆய்வுக் கழகங்கள்
சுந்தரராஜப் பெருமாள் கோயில், கிள்ளாங்
கிளாங் பெருமாள் கோயில் என்று அழைக்கப்படும் ஸ்ரீ சுந்தரராஜ பெருமாள் கோயில் மலேசியாவின் சிலாங்கூரில் உள்ள கிளாங்கில் அமைந்துள்ள 127 ஆண்டுகள் பழமையான கோயிலாகும். 1892-இல் கட்டப்பட்டது, பின்னர் 2015-இல் புனரமைக்கப்பட்டது, இது மலேசியாவின் மிகப் பழமையான மற்றும் மிகப்பெரிய வைணவ க் கோயிலாகும்.இந்தியாவில் அதன் புகழ்பெற்ற பெயரால் இது பெரும்பாலும் "தென்கிழக்கு ஆசியாவின் திருப்பதி" என்று குறிப்பிடப்படுகிறது. மலேசியாவின் முதல் கிரானைட் கோயில் இதுவாகும். இந்த கோவில் தென்கிழக்கு ஆசியாவில் மிகவும் பிரபலமான விஷ்ணு கோவில் ஆகும்.
இந்த கோவில் கிள்ளான் பகுதியில் அமைந்துள்ளது மற்றும் லிட்டில் இந்தியாவிற்கு அருகில் உள்ளது.
தென்னிந்தியர்களால் மிகவும் பிரபலமாக வழிபடப்படும் பெருமாள் (திருமால்) விஷ்ணுவுக்கு அர்ப்பணிக்கப்பட்ட ஆலயம்.
கட்டிடக்கலை
பெர்சியரான் ராஜா மூட மூசாவுடன் பெருமையுடன் நிற்கும் இந்த கோவிலின் கோபுரம் கிள்ளான் நகரின் முக்கிய அடையாளங்களில் ஒன்றாகும். இது பல சிற்பங்கள் மற்றும் வெவ்வேறு தெய்வங்களின் சிற்பங்களைக் காட்டுகிறது, பல இதிகாசங்களை எளிய உருவ வடிவில் பிரதிபலிக்கிறது.
கோயிலின் உள்ளே, பல்வேறு தெய்வங்களுக்கு அர்ப்பணிக்கப்பட்ட பல வளாகங்கள் உள்ளன. கோவிலின் மையத்தில் பெருமாள் சன்னதி உள்ளது, அங்கு பெருமாள் மற்றும் அவரது துணைவியார் மகாலட்சுமி தேவி உள்ளனர். பெருமாள் சந்நதியின் மைய வளாகத்தில் ஒரு சிறிய கோபுரம் உள்ளது, அதைச் சுற்றி விஷ்ணுவின் அனைத்து அவதாரங்களின் சிலை உள்ளது.
பெருமாள் சந்நதியின் வலதுபுறத்தில் சிவன், பார்வதி, விநாயகர், முருகன், ஐயப்பன் ஆகியோர் அடங்கிய சிவன் சன்னதி உள்ளது. பெருமாள் சன்னதி இடது பக்கத்தில் உள்ளது. சனீஸ்வரன் சன்னதியில் இறைவன் சனி மற்றும் நவக் கிரகங்கள் அமைந்துள்ளது.
மைய வளாகத்தை ஒட்டி ஆஞ்சநேயர் சன்னதியும், கோயிலுக்கு வெளியே மூலையில் நாகராஜா சன்னதியும் உள்ளது
கோவில் மகாலெட்சுமி கல்யாண மண்டபம் (மகாலட்சுமி திருமண ஹால்) என்ற பல்நோக்கு மண்டபம், இந்திய சமூகத்தின் ஒரு பிடித்த இடத்தில் உள்ளது கிள்ளான்.
ஸ்ரீ சுந்தரராஜ பெருமாள் கோயில் தற்போது கோயில் பகுதியை மறுசீரமைப்பதற்காக பெரிய அளவில் புதுப்பிக்கப்பட்டு வருகிறது. 2010 நவம்பரில் தொடங்கி 2014க்குள் முடிவடைய, தற்போதைய கோவில் தலைவர் திரு. எஸ். ஆனந்த கிருஷ்ணாவின் அனைத்து முயற்சிகளுடன் திட்டமிடப்பட்டுள்ளது.
திருவிழாக்கள்
கிள்ளான் பெருமாள் கோவிலில் ஆண்டு முழுவதும் பல்வேறு சமய மற்றும் ஆன்மீக நிகழ்ச்சிகள் நடைபெறும். ஆனால் அதில் மிகவும் முக்கியமானது புரட்டாசி மாத கொண்டாட்டம், பெருமாளுக்கு அர்ப்பணிக்கப்பட்ட மாதம். இது செப்டம்பர் நடுப்பகுதியிலிருந்து அக்டோபர் நடுப்பகுதிக்கு இடைப்பட்ட மாதமாகும், அங்கு பெருமாளின் பக்தர்கள் பலர் ஆன்மீக மனசாட்சியை அடைய கடுமையான சபதங்களை மேற்கொள்கின்றனர்.
மாத கால பூஜைகள் மற்றும் சடங்குகள் தினமும் நடைபெறும் மற்றும் இந்த புனித மாதத்தின் சனிக்கிழமைகளில் திருவிழா மனநிலையில் பிரமாண்டமாக கொண்டாடப்படுகிறது. இந்த கோவிலுக்கு மலேசியா முழுவதிலும் இருந்தும், அண்டை நாடுகளிலிருந்தும் கூட பக்தர்கள் வந்து தரிசனம் செய்யவும், ஸ்ரீ சுந்தரராஜ பெருமாளின் அருளைப் பெறவும் காலை முதல் இரவு வரை திரள்வது வழக்கம்.
குறிப்பாக வைகுண்ட ஏகாதசி, தமிழ்ப் புத்தாண்டு மற்றும் தீபாவளியன்று பக்தர்கள் கூட்டம் நிரம்பி வழிகிறது.
பங்களிப்புகள்
சமயக் கடமைகளைத் தவிர, சமூகத்திற்கான தனது பொறுப்பை நிறைவேற்றுவதில் கோவில் மிகவும் தீவிரமாக உள்ளது. சனிக்கிழமைகளில், இலவச மதிய உணவுத் திட்டம் நடத்தப்படுகிறது, அங்கு மதிய உணவு சமைக்கப்பட்டு கிள்ளான் மாவட்டத்தைச் சுற்றியுள்ள பல வசதி குறைந்த வீடுகளுக்கு அனுப்பப்படுகிறது. மேலும், நோய்வாய்ப்பட்டவர்களுக்கு உதவவும், பொதுமக்களுக்கு பயன் அளிக்கவும் அவ்வப்போது மருத்துவமனைக்குச் சென்று ஏற்பாடு செய்கிறது.
விருதுகள் மற்றும் அங்கீகாரம்
சமீபத்தில், நவம்பர் 2006-இல், இந்துக்களுக்கான சமய, கலாச்சார மற்றும் சமூக சேவையில் தரமான நீடித்த பங்களிப்பிற்காக இந்த கோவிலுக்கு ISO 9001:2000 சான்றிதழ் வழங்கப்பட்டது. சர்வதேசத் தரமான சேவை அங்கீகாரத்தைப் பெற்ற உலகின் முதல் இந்து ஆலயம் இதுவாகும்.
குறிப்புகள்
பகுப்பு:மலேசியத் தமிழர் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:மலேசிய இந்துக் கோயில்கள்
செர்பியர்கள்
செர்பியர்கள் (ஆங்கிலம் Serbs) என்பது செர்பிய நாட்டில்   மற்றும் பால்கனில் உருவான தெற்கு சுலாவிக் இனக்குழுவாகும். பெரும்பான்மையான செர்பியர்கள் செர்பியாவின் தேசிய மாநிலத்திலும், சர்ச்சைக்குரிய பிரதேசமான கொசோவோ, மற்றும் அண்டை நாடுகளான போஸ்னியா, கெர்சகோவினா, குரோசியா மற்றும் மாண்டினீக்ரோவிலும் வசிக்கின்றனர். அவர்கள் வடக்கு மாசிதோனியா மற்றும் சுலோவேனியாவில் குறிப்பிடத்தக்க சிறுபான்மையினராக இருக்கிறார்கள். பெரிய செர்பிய புலம்பெயர் சமூகம் மேற்கு ஐரோப்பாவில், மற்றும் ஐரோப்பாவிற்கு வெளியே மற்றும் வட அமெரிக்கா மற்றும் ஆத்திரேலியா போன்ற இடங்களில் குறிப்பிடத்தக்க சமூகங்களாக உள்ளன.
தென்கிழக்கு ஐரோப்பாவின் மற்ற மக்களுடன் செர்பியர்கள் பல கலாச்சார பண்புகளை பகிர்ந்து கொள்கிறார்கள். அவர்கள் பெரும்பாலும் மதத்தால் கிழக்கு மரபுவழி கிறித்துவர்கள் ஆவர். செர்பிய மொழி செர்பியாவில் அலுவல் ரீதியானது, கொசோவோ மற்றும் போசுனியா மற்றும் கெர்சகோவினாவில் இணை அலுவல் மொழியாகவ்ய்ம், மற்றும் மாண்டினீக்ரோவில் பலராலும் பேசப்படுகிறது.
இனப்பண்பாட்டியல்
செர்பியர்களின் அடையாளம் கிழக்கு மரபுவழிதிருச்சபை மற்றும் அதன் மரபுகளில் வேரூன்றியுள்ளது. 19 ஆம் நூற்றாண்டில், வெவ்வேறு சாம்ராஜ்யங்களின் கீழ் வாழ்ந்த போதிலும், வரலாறு மற்றும் பாரம்பரியம், இடைக்கால பாரம்பரியம், கலாச்சார ஒற்றுமை பற்றிய விழிப்புணர்வுடன் செர்பிய தேசிய அடையாளம் வெளிப்படுத்தப்பட்டது. வெளிநாட்டு ஆதிக்கத்தின் போது அடையாளத்தையும் பாதுகாப்பையும் உருவாக்குவதில் நெமன்சிக் வம்சத்தின் மரபுடன் மூன்று கூறுகள் முக்கியமானவை: செர்பிய மரபுவழி திருச்சபை, செர்பிய மொழி மற்றும் கொசோவோ கட்டுக்கதை.
நவீன காலம்
1830 களின் முற்பகுதியில் செர்பியா சுயாட்சியைப் பெற்றது மற்றும் அதன் எல்லைகள் அங்கீகரிக்கப்பட்டன, மிலோஸ் ஒப்ரெனோவிக் அதன் ஆட்சியாளராக அங்கீகரிக்கப்பட்டார். பிரான்ஸ், ஆத்திரியா மற்றும் நெதர்லாந்திற்குப் பிறகு, 1844 ஆம் ஆண்டு வரை ஒரு குறியீட்டு சட்ட அமைப்பைக் கொண்ட நான்காவது நவீன ஐரோப்பிய நாடு செர்பியா ஆகும். கடைசி ஒட்டோமான் துருப்புக்கள் 1867 இல் செர்பியாவிலிருந்து விலகின, இருப்பினும் 1878 இல் பேர்லினின் காங்கிரஸ் தொடங்கும் வரை செர்பியாவின் சுதந்திரம் சர்வதேச அளவில் அங்கீகரிக்கப்படவில்லை.
முதலாம் உலகப் போரில்
செர்பியா 1912-13ல் பால்கன் போர்களில் போராடியது, இது ஒட்டோமான்களை பால்கனிலிருந்து வெளியேற்றியது மற்றும் செர்பியா இராச்சியத்தின் பிரதேசத்தையும் மக்கள்தொகையையும் இரட்டிப்பாக்கியது. 1914 ஆம் ஆண்டில், போசுனிய செர்பிய இளம் மாணவர் கவ்ரிலோ பிரின்சிப் ஆத்திரியாவின் பேராயர் பிரான்ஸ் பேர்டினண்டை படுகொலை செய்தார், இது முதலாம் உலகப் போர் வெடிப்பதற்கு நேரடியாக பங்களித்தது. பின்னர் நடந்த சண்டையில், செர்பியா ஆத்திரியா-அங்கேரியால் படையெடுக்கப்பட்டது. எண்ணிக்கையில் அதிகமாக இருந்தபோதிலும், செர்பியர்கள் பின்னர் செர் போரில் ஆத்திரோ-அங்கேரியர்களை தோற்கடித்தனர், இருப்பினும், ஜெர்மனி, ஆத்திரியா-அங்கேரி மற்றும் பல்கேரியா படைகளின் படையெடுப்பு 1915 குளிர்காலத்தில் செர்பியர்களை தோற்கடித்தது,   முதலாம் உலகப் போரில் செர்பியா மிகப்பெரிய இறப்பு விகிதத்தை சந்தித்தது.
மக்கள் தொகை
மேற்கு பால்கனில் கிட்டத்தட்ட 8 மில்லியன் செர்பியர்கள் வாழ்கின்றனர். செர்பியாவில் சுமார் 6 மில்லியன் மக்கள் தங்களை செர்பியர்கள் என்று அடையாளப்படுத்துகிறார்கள், மேலும் மக்கள் தொகையில் 83% பேர் உள்ளனர். போசுனியா மற்றும் கெர்சகோவினாவில் (முக்கியமாக சிருப்சுகாவில் ) ஒரு மில்லியனுக்கும் அதிகமானோர் வாழ்கின்றனர். குரோவாசியா மற்றும் மாண்டினீக்ரோவில் உள்ள இன சமூகங்கள் முறையே 186,000 மற்றும் 178,000 மக்களைக் கொண்டுள்ளன, மேலும் 146,000 பேர் கொசோவோவின் சர்ச்சைக்குரிய பகுதியில் இன்னும் வசிக்கின்றனர். சுலோவேனியா மற்றும் வடக்கு மாசிதோனியாவில் சிறுபான்மையினர் முறையே 36,000 மற்றும் 39,000 பேர் சிறிய அளவில் உள்ளனர்.
புலம்பெயர்ந்தோர்
உலகெங்கிலும் உள்ள நாடுகளில் 2 மில்லியனுக்கும் அதிகமான புலம்பெயர்ந்த செர்பியர்கள் உள்ளனர், இருப்பினும் சில ஆதாரங்கள் அந்த எண்ணிக்கையை 4 மில்லியனாகக் கொண்டுள்ளன.
விளையாட்டு
செர்பியர்கள் தங்கள் விளையாட்டு சாதனைகளுக்கு புகழ் பெற்றவர்கள், மேலும் பல திறமையான விளையாட்டு வீரர்களை உருவாக்கியுள்ளனர். பல ஆண்டுகளாக, செர்பியா சர்வதேச அளவில் புகழ்பெற்ற பல கால்பந்து வீரர்களான டிராகன் டியாஜிக் ( 1968 ஆம் ஆண்டின் ஐரோப்பிய கால்பந்து வீரர் மூன்றாம் இடம்). டீஜன் ஸ்டான்கோவிக், நெமஞ்சா விடியிக், பிரானிஸ்லாவ் இவனோவிக் மற்றும் நெமஞ்சா மேட்டிக் போன்றவர்கள். செர்பியா உலகின் மிகப்பெரிய கால்பந்து வீரர்களை ஏற்றுமதி செய்யும் நாடுகளில் ஒன்றாக புகழ் பெற்றது. இடது|thumb| எல்லா காலத்திலும் சிறந்த டென்னிஸ் வீரர்களில் ஒருவரான [[நோவாக் ஜோக்கொவிச்|நோவக் ஜோகோவிச்]]
குறிப்பு
பகுப்பு:செர்பிய நபர்கள்
அயோத்தியா பிரசாத் உபாத்தியாயா
அயோத்தியா சிங் உபாத்தியாயா ஹரி அவத், (15 ஏப்ரல் 1865 - 16 மார்ச் 1947) என்பவர் ஒரு இந்தி எழுத்தாளர் ஆவார். இந்தி சாகித்ய சம்மேளனத்தின் தலைவராக இருந்த இவருக்கு வித்யாவசஸ்பதி என்ற பட்டம் வழங்கப்பட்டது.
வாழ்க்கை
இவர் உத்தரப் பிரதேசத்திலுள்ள ஆசம்கர் என்னும் ஊரில் பிறந்தார். பள்ளிப்படிப்பு முடிந்தபின் இவர் சொந்த ஊரிலேயே பள்ளி ஆசிரியரானார். அப்போது இவருக்குச் சூமர்சிங் என்ற சாதுவிடம் தொடர்பு ஏற்பட்டது. இதனால் இவருக்கு இந்தி இலக்கியத்தில் ஆர்வம் பிறந்தது. ஆங்கிலத்திலிருந்தும் உருதுவிலிருந்தும் இவர் பல நூல்களை மொழிபெயர்த்தார். பின்னர்ச் சட்டக்கல்வி பெற்று நீதிபதியாக வேலை பார்த்தார். வேலையிலிருந்து ஓய்வு பெற்றபின் இவர் 1923 இல் காசிப் பல்கலைக் கழகத்தில் இந்திப் பேராசிரியரானார். 1941 வரை அங்கு இந்தித் துறையில் பணிபுரிந்தார். சமூகச் சீர்திருத்தத்திலும் இவர் ஆர்வங் கொண்டிருந்தார். உருது, பாரசீகம், வடமொழி ஆகிய மூன்றிலும் இவர் புலமை பெற்றிருந்தார். ஆசிரியர் பணியிலிருந்து விடுபட்ட பிறகு 'ஹரி ஔத் ஜி' கிராமத்தில் இலக்கிய சேவையில் ஈடுபட்டார். இவரது இலக்கிய சேவை அவருக்கு கணிசமான புகழைப் பெற்றுத் தந்தது. அவர் 1947 இல் அசம்கரில் இறந்தார்.
வெளி இணைப்புகள்
பகுப்பு:இந்தி எழுத்தாளர்கள் பகுப்பு:1947 இறப்புகள் பகுப்பு:1865 பிறப்புகள் பகுப்பு:ஆசம்கர் மாவட்ட நபர்கள்
காட்மியம் குரோமேட்டு
காட்மியம் குரோமேட்டு (Cadmium chromate) என்பது CdCrO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். குரோமேட்டு சேர்மப்பூச்சுடன் தொடர்புடைய இச்சேர்மம், அலுமினியம், துத்தநாகம், காட்மியம், தாமிரம், வெள்ளி, மக்னீசியம் மற்றும் வெள்ளீயம் போன்ற பொதுத் தனிமங்களின் உலோகக் கலவைகள் மீது பகுதியாக மெல்லிய அடுக்காகப் பூசப்பயன்படுகிறது. தொடர்புடைய குரோமேட்டு சேர்மப்பூச்சு இவ்வுலோகங்களுடன் வினைபுரிந்து அரிப்பைத் தடுக்கிறது, மின்கடத்தல் பண்பை தக்கவைக்கிறது மற்றும் உலோகக் கலவையின் இறுதியான தோற்றத்திற்கு ஒரு நிறைவைத் தருகிறது. இந்த செயல்முறை பொதுவாக வன்பொருட்கள் மற்றும் சிலகருவிப் பொருட்களில் பயன்படுத்தப்படுகிறது. இப்பூச்சு மேற்கொள்ளப்படும் போது குரோமேட்டு இனங்கள் அவற்றின் தனித்துவமான மஞ்சள் நிறத்தைப் பெற்றுக்கொள்கின்றன.
மேற்கோள்கள்
பகுப்பு:காட்மியம் சேர்மங்கள் பகுப்பு:குரோமேட்டுகள்
ஊத்துமலை
ஊத்துமலை (Uthumalai) என்பது இந்தியாவின் தமிழ்நாட்டின் ஒரு கிராமம் ஆகும். இது தென்காசி மாவட்டத்தில் உள்ள வீரகேரளம்புதூர் வட்டத்தில் அமைந்துள்ளது.
வரலாறு
திருநெல்வேலி மாவட்டத்தில் அமைந்துள்ள ஊத்துமலை பரப்பளவு அடிப்படையில்  மிகப்பெரியது.
புள்ளிவிவரங்கள்
2011 ஆம் ஆண்டு இந்திய மக்கள் தொகை கணக்கெடுப்பில் உத்துமலை 2168 வீடுகளையும் 7737 மக்கள்தொகையையும் கொண்டுள்ளது.இதில் 3788 ஆண்களும் 3949 பெண்களும் உள்ளனர். மக்களில் சிலர் பட்டியல் சாதியினரின் உறுப்பினர்களாக வகைப்படுத்தப்பட்டனர்; பட்டியல் பழங்குடியினரின் உறுப்பினர்கள் யாரும் இல்லை.
பொருளாதாரம்
2011 ஆம் ஆண்டில் கிராமத்தின் பரப்பளவு 3,443 ஹெக்டேர் (8,510 ஏக்கர்), விவசாயம் உள்ளூர் பொருளாதாரத்தில் முக்கிய இடம் பெற்றுள்ளது.
மேலும் படிக்க
பகுப்பு:தென்காசி மாவட்டத்திலுள்ள கிராமங்கள் பகுப்பு:தென்காசி மாவட்ட ஊர்களும் நகரங்களும்
கொக்கிப்புழு
கொக்கிப்புழு (Hook worm) என்பது மனிதருக்கு பெரும் தீங்கிழைக்கும் புழுக்களின் இனங்களில் ஒன்றாகும். மனிதனுக்கும், விலங்குகளுக்கும், தாவரங்களுக்கும் தீங்கு செய்யும் பலவிதப் புழுக்கள் தரையிலும் நீரிலும் உள்ளன. இவற்றுள் மனித உடலில் மட்டும் சுமார் 50 வகையான புழுக்கள் இருப்பதாகக் கூறப்படுகிறது. அவற்றில் பெரும் தீங்கு விளைவிப்பது கொக்கிப் புழுக்களும் அவற்றைச் சார்ந்த இனப் புழுக்களுமே ஆகும். இப்புழு தன் வாயிலுள்ள கொக்கி வடிவிலான பற்களால் எளிதாகக் குடலின் உட்சுவரைக் கடித்துக் கொண்டிருப்பதால் இவை கொக்கிப்புழுக்கள் என்ற பெயரால் அழைக்கப்படுகின்றன.
வாழ்க்கை முறை
கொக்கிப் புழுக்கள் எளிதாக மனிதனைத் தொற்றுகின்றன. இப்புழுவின் முட்டைகள் மலத்தோடு கலந்து வெளிவருகின்றன. தரை ஈரத்தில் இவை ஓரிரு நாட்களில் குஞ்சு பொரிக்கின்றன. குடம்பி எனப்படும் புழுக்குஞ்சு மூன்று அல்லது நான்கு மாதங்கள் வரை உயிரோடு இருக்கும். அவை மனித உடலைத் தொட்டவுடன் தோலைக் குடைந்துகொண்டு உடலினிலுள் செல்கின்றன. அதன் பின் குருதிச் சுற்றோட்டத்தொகுதி மூலம் வலப்பக்க இதயத்தை அடைகின்றன. அங்கிருந்து சுவாசப்பைக்குப் போய் பின் சமிபாட்டுத் தொகுதியில் உள்ள களம் வழியாக எளிதாக இரைப்பைக்குள் இறங்குகின்றன. பின் அங்கிருந்து நகர்ந்து எளிதாக முன் சிறுகுடல், பின் சிறுகுடலில் சென்று தங்குகின்றன. அங்கு இரத்தத்தை உறிஞ்சிக் குடித்து வளர்கின்றன.
வாழ்க்கை வட்டம்
கொக்கிப்புழுக்கள் 18°C ஐ விட அதிகமான வெப்பநிலை கொண்ட இடங்களிலேயே வாழும். அவற்றின் வாழ்க்கை வட்டத்தை படத்தில் பார்க்கலாம். குடல் பகுதியில் சென்று தங்கும் கொக்கிப் புழுக்கள் நன்றாக வளரத்தொடங்குகின்றன. வளர்ந்த ஆண் பெண் புழுக்கள் சேர்ந்து இனப்பெருக்க செயல்முறையில் ஈடுபடுவதன் மூலம், பெண்களில் முட்டை கருக்கட்டலுக்கு உட்படும். பின்னர் கருக்கட்டப்பட்ட முட்டைகள் பெண்ணினால் குடலில் வெளியேற்றப்படும். ஒரு நாளுக்கு ஒரு பெண் புழு 25,000 முதல் 35,000 முட்டைகள் வரை இடும். அந்த முட்டைகள் மலத்துடன் மனித உடலில் இருந்து வெளியேறும். முட்டைகள் பொரித்து வெளியேறும் குடம்பிகள் மண்ணில் இருக்கும். அவை மனிதரின் தோலினூடாக உடலினுள் செல்லும். சாதாரணமாக கொக்கிப் புழுக்களின் ஆயுள் காலம் 5 அல்லது ஆறு ஆண்டு காலமாகும்.
நோய்த் தாக்குதல்
கொக்கிப் புழுக்கள் நம் குடலிலேயே குடியிருந்துகொண்டு இரத்தத்தை உறிஞ்சுவதன் மூலம், தமது உடலுக்குத் தேவையான ஊட்டச்சத்தையும் உறிஞ்சி விடுகின்றன. இதன் மூலம் சத்து இழப்பு ஏற்படுகிறது. உழைக்கும் திறன் குறைகிறது. மனத்தளர்வு உண்டாகிறாது. மந்த நிலை உருவாகிறாது. இதன் விளைவாக குருதிச்சோகை போன்ற நோய்கள் ஏற்பட ஏதுவாகிறது. கொக்கிப்புழுக்கள் இரத்தத்தை உறிஞ்சி வழிந்தோடச் செய்கின்றன. கொக்கிப் புழுக்கள் தம் கொக்கிவடிவிலான பற்களால் குடலின் உட்சுவரைக் கடித்துக் கொண்டு வாழ்வதால் இவை இடம் மாறிச் சென்ற போதும் முந்தைய இடத்தில் இரத்தம் வழிந்து கொண்டே இருக்கும். இதனால் ஏற்படும் இரத்தப்போக்கு காரணமாக உடலுக்கு வேண்டிய இரத்தம் குறைகிறது. உடல் வலிமை இழக்கிறது. இதனால் இதயத் துடிப்பு அதிகரித்து, கண்கள் வெளுத்து, சோகைநோய் உண்டாகிறது.
முன்னெச்சரிக்கை நடவடிக்கைகள்
நாம் விழிப்புடன் இருந்தால் கொக்கிப் புழுக்கள் நம்மைத் தொற்றாத வண்ணம் காத்துக் கொள்ளலாம்.
மேலும் காண்க
பகுப்பு:புழுக்கள்
லின்சே ரீலர்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1961 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
செ. வீ. இரங்காச்சார்லு
செட்டிபுண்யம் வீரவள்ளி இரங்காச்சார்லு (Chettipunyam Veeravalli Rungacharlu) (1831 ஆகத்து - 1833 சனவரி 20) இந்திய அரசு ஊழியராகவும் நிர்வாகியாகவும் பணியாற்றிய இவர் 1881 முதல் 1883 வரை மைசூர் அரசின் திவான் ஆகப் பணியாற்றியவர் ஆவார். பத்தாம் சாமராச உடையார் முடியாட்சியை மீட்டமைத்ததைத் தொடர்ந்து நவீன நிர்வாக முறையைப் பின்பற்ற இவரை பயன்படுத்தினார்.
ஆரம்ப கால வாழ்க்கை
இரங்காச்சார்லு சென்னை மாகாணத்தின் செங்கல்பட்டு மாவட்டத்தில் ஒரு வடகலை ஐயங்கார் குடும்பத்தில் பிறந்தார். இவரது தந்தை சி. இராகவாச்சாரியார் செங்கல்பட்டு மாவட்ட ஆட்சியரகத்தில் ஒருஎழுத்தராக இருந்தார். இரங்காச்சார்லுவின் பெற்றோர் ஏழைகளாக இருந்தனர். சென்னையின் முதல் இந்திய நீதிபதியான வி. இராகாவாச்சாரியார் என்பவர் இவருக்கு நிதி உதவி செய்வதாக உறுதியளித்த பின்னரே, இரங்காச்சார்லு சென்னைக்குச் சென்று தனது பள்ளிப் படிப்பைத் தொடர முடிந்தது. ஒரு குழந்தையாக, இரங்காச்சார்லு சதுரங்கம் குறித்த ஆர்வத்தை வளர்த்துக் கொண்டார்.
இரங்காச்சார்லு தனது பள்ளிப்படிப்பை பச்சையப்பாப் பள்ளியிலும், சென்னை உயர்நிலைப் பள்ளியிலும் 1849இல் முதல் வகுப்பில் தேர்ச்சி பெற்றார். பிறகு, திரு. எல்லிஸ் என்பவர் சென்னை மாவட்ட ஆட்சியர் அலுவலகத்தில் இரங்காச்சார்லுவை ஒரு எழுத்தராக நியமித்தார்.
இரங்காச்சார்லு சென்னை மாவட்ட ஆட்சியர் அலுவலகத்தில் ஒரு தற்காலிக எழுத்தராக தனது வாழ்க்கையைத் தொடங்கினார். பின்னர், பணி உறுதிப்படுத்தப்பட்டதும் செங்கல்பட்டு மாவட்ட ஆட்சியரகத்திற்கு மாற்றப்பட்டார். விரைவில் தலைமை எழுத்தாளராக பதவி உயர்வு பெற்று சேலத்தில் பணியமர்த்தப்பட்டார். இரங்காச்சார்லு ஒரு தலைமை எழுத்தாளராக சிறப்பாக செயல்பட்டு இரண்டு அறிக்கைகளை வெளியிட்டார் - "வருவாய் துறையில் லஞ்சம் மற்றும் ஊழல்" மற்றும் "செங்கல்பட்டு மற்றும் தஞ்சாவூர் மாவட்டங்களில் மிராசுதார் உரிமைகள்" என்பன. பின்னர், இவர் சைதாபேட்டையின் வட்டாட்சியராகவும், பின்னர் நெல்லூரின் தலைமை சிரஸ்தாராகவும் நியமிக்கப்பட்டார். 1859 ஆம் ஆண்டில், இமாம் குழுவின் தலைவரான ''ஜி. என். டெய்லரி''ன் சிறப்பு உதவியாளராக நியமிக்கப்பட்டார். இமாம் குழு முடிவுக்கு வந்ததும், இந்திய இரயில்வேயின் செயல்பாடுகள் குறித்து விசாரிக்க நியமிக்கப்பட்டார். குழுவில் இவரது பணி இவருக்குப் பாராட்டுக்களைப் பெற்றுத்தந்தது. இரங்காச்சார்லு சென்னைக்குத் திரும்பியபோது, சென்னை இரயில்வே நிறுவனத்தின் ஆணையாளராக நியமிக்கப்பட்டார். 1868இல் கோழிக்கோட்டில் கருவூல துணை ஆட்சியராகப் பணியாற்றி வந்தபோது மைசூர் அரசுப் பணியில் சேர அழைக்கப்பட்டார்.
மைசூர் அரசு சேவை
மைசூர் அரண்மனையின் நிதிக் கட்டுப்பாட்டாளராக பொறுப்பேற்க 1868 ஆம் ஆண்டில் இரங்காச்சார்லு மைசூர் சென்றார். கட்டுப்பாட்டாளராக, 1874 இல் இலண்டனில் வெளியிடப்பட்ட "மைசூரின் பிரிட்டிசு நிர்வாகம்" என்ற தலைப்பில் ஒரு அறிக்கையை எழுதினார். பின்னர், மைசூர் ஆணையாளர் திரு. கார்டன், இரங்காசார்லுவை தனது வருவாய் செயலாளராக நியமித்தார். வருவாய் செயலாளராக, இரங்காச்சார்லு ஆணையர்கள் மற்றும் துணை ஆணையர்களின் முழு குழுவையும் புதுப்பித்தார், திறமையான இந்தியர்களை அதிக சம்பளத்திலும் திறமையற்ற ஐரோப்பியர்களுக்கு மிதமான ஊதியத்திலும் பணியமர்த்தினார். இதன் விளைவாக, 1879-80 இல் அரசின் முதல் ஆண்டு செலவு ரூபாய் ஒன்றரை லட்சமாகக் குறைந்தது. இவரது சேவைகளைப் பாராட்டும் விதமாக, இரங்காச்சார்லு 1880 ஆம் ஆண்டில் இந்தியப் பேரரசின் ஒழுங்கின் தோழராக நியமிக்கப்பட்டார்.